เบียร์ดาวแดง เอาใจสายเขียว ปล่อยเครื่องดื่มใหม่มีส่วนผสมของกัญชา ใสๆ ไร้แอลกอฮอลล์
หลังตลาดเบียร์และน้ำอัดลมอยู่ในช่วงขาลงมาพักใหญ่ ตอนนี้ก็ได้เวลากลับมาคึกคักอีกครั้งด้วยเครื่องดื่มที่มีส่วนผสมของกัญชา เมื่อไฮเนเก้นปล่อยเครื่องดื่มสูตรใหม่ Hoppy Sparkling Water ที่มีลักษณะและรสชาติคล้ายเบียร์ แต่ไม่มีส่วนผสมของแอลกอฮอลล์ ในชื่อ Hi-Fi Hops ซึ่งเป็นสินค้าของแบรนด์ในเครืออย่าง Lagunitas ที่แม้ไม่มีแอลกอฮอล์ผสมอยู่ แต่สิ่งที่ทำให้ยิ้มได้คือ THC (Tetrahydrocannabinol) หรือสารกระตุ้นประสาทที่พบในกัญชา เจ้าสารตัวนี้เมื่อเข้าสู่ร่างกายจะทำให้คนเรารู้สึกเคลิบเคลิ้ม ผ่อนคลาย สบายตัว อีกทั้งยังทำให้เราอยากหาของหวานๆ เข้าปากอีกด้วย (ออกฤทธิ์เหมือนกัญชาไม่มีผิด) ส่วนเหตุผลที่ทำให้น้ำไร้แอลกอฮอล์กระป๋องนี้มีรสชาติเหมือนเบียร์นั่นเป็นเพราะการใส่ฮอปส์ (Hops) ซึ่งเป็นพืชที่ใช้ในการหมักเบียร์ เลยมอบรสขมๆ ในแบบที่ผู้ใหญ่ชอบภาพ:www.brewbound.comตอนนี้ผลิตออกมา 2 สูตร ได้แก่ สูตร THC 10 มิลลิกรัม และสูตรผสมระหว่าง THC 5 มิลลิกรัม และ Cannabidiol (CBD) 5 มิลลิกรัม ซึ่งข้อดีของสารตัวหลังได้แก่ช่วยบรรเทาความเจ็บปวดและการคลื่นไส้ ต่อสู้กับเซลล์มะเร็ง และสร้างภูมิคุ้มกันในระบบประสาท ปัจจุบันมีวางจำหน่ายแล้วที่รัฐแคลิฟอร์เนีย ในราคากระป๋องละ 8 เหรียญสหรัฐ พอๆ กับเบียร์กระป๋อง แต่ไม่ได้วางขายทั่วไปเพราะยังคงจำกัดช่องทางการจำหน่าย และที่สำคัญไม่อนุญาตให้ขายในสถานบันเทิง ส่วนในเมืองไทยยิ่งไม่ต้องพูดถึง บอกเลยว่ายาก พิสูจน์อักษร: อ้างอิง: 
ไฮเนเก้นปล่อยเครื่องดื่มสูตรใหม่ Hoppy Sparkling Water ที่มีลักษณะและรสชาติคล้ายเบียร์ แต่ไม่มีส่วนผสมของแอลกอฮอลล์ ในชื่อ Hi-Fi Hops ตอนนี้ผลิตออกมา 2 สูตร ได้แก่ สูตร THC 10 มิลลิกรัม และสูตรผสมระหว่าง THC 5 มิลลิกรัม และ Cannabidiol (CBD) 5 มิลลิกรัม